Poslovi radnog mjesta „kustos“ obuhvaćaju:

-  stručno obrađuje, inventira, katalogizira i registrira muzejsku građu u postojećoj muzejskoj bazi podataka;
-  prati relevantnu periodiku i literaturu potrebnu za obradu muzejske građe, sistematizira dokumentaciju i bibliografske podatke;
-  sudjeluje u reviziji fundusa zbirke sukladno zakonskim propisima;
-  planira održavanje i zaštitu muzejske građe te sustavno prati stanje muzejske građe i prateće dokumentacije uz pomoć konzervatora-restauratora i konzervatora-restauratora tehničara;
-  sudjeluje u posudbi predmeta iz zbirki u svojoj nadležnosti te vodi evidenciju o posudbi;
-  predlaže nove akvizicije za nadopunu zbirke za koju je zadužen;
-  izrađuje koncepcije i realizira izložbe (studijske, tematske, monografske);
-  istražuje, vrednuje i objavljuje građu iz svog područja rada u katalozima i drugim stručnim i znanstvenim publikacijama;
-  sudjeluje u izradi i provođenju programa digitalizacije muzejske građe;
-  sudjeluje u edukativnim programima i programima popularizacije građe i muzeja, obavlja stručna vodstva i predavanja;
-  surađuje na stručnim i znanstvenim projektima sa srodnim muzejima, znanstvenim i drugim institucijama u zemlji i inozemstvu;
-  surađuje s drugim muzejima, prema potrebi i s drugim srodnim ustanovama iz područja kulture, u rješavanju svih općih i posebnih muzeoloških i stručnih pitanja;
-  sudjeluje s izlaganjima i prezentacijama na stručnim i znanstvenim skupovima u zemlji i inozemstvu;
-  prisustvuje seminarima i savjetovanjima iz svog djelokruga rada;
-  obavlja i druge poslove po nalogu i uputama upravitelja.

